Diari Oficial de la Generalitat Valenciana


Sumari del DOGV 612, del 22-06-1987 (1987/809086)

ORDRE de 5 de maig de 1987, de la Conselleria d'Agricultura i Pesca, per la qual es concedeixen determinats beneficis de la Llei de Reforma i Desenvolupament Agrari a les Societats Agràries constituides per colons de les finques adquirides per l'IRYDA a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/05/(2)/dof/vci/html**

### Dades del document

Número de DOGV
:   612

Data del DOGV
:   22-06-1987

Secció del DOGV
:   DISPOSICIONS GENERALS

Número del document
:   1987/809086


Data del document
:   05-05-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 5 de maig de 1987, de la Conselleria d'Agricultura i Pesca, per la qual es concedeixen determinats beneficis de la Llei de Reforma i Desenvolupament Agrari a les Societats Agràries constituïdes per colons de les finques adquirides per l'IRYDA a la Comunitat Valenciana.  
L'Institut Nacional de Reforma i Desenvolupament Agrari, adquirí diverses finques dins la Comunitat Valenciana per a l'assentament de poblacions traslladades, per complir les finalitats que li encomanava la legislació en la matèria; finques que foren transformades en regadiu i parcel·lades en lots que es concediren als colons que hi tenien dret, i que en aquest moment estan en ple desenrotllament productiu.  
Després del procés de transferències de l'Administració Central a l?Autonòmica en matèria agrària, la Conselleria d?Agricultura i Pesca ha assumit les competències de l'Estat en relació amb les susdites finques i al seu règim econòmic, d'acord amb la legislació de Reforma i Desenvolupament Agrari vigent.  
Ha estat constatat l'existència d'un procés associatiu agrari dels colons assentats a les susdites finques, que s'ha concretat en la constitució de les Cooperatives i les Societats de Transformació corresponents, en uns casos ja constituïdes i en d'altres, en vies de constitució, per a la comercialització comuna dels seus productes agraris i per a d'altres actuacions comunitàries, per tal d'obtenir una rendibilitat major de les seus explotacions agràries. Hom considera convenient d'estimular i fomentar el susdit procés des d'aquesta Administració Autonòmica, amb intenció d'aconseguir l'elevació del nivell de renda de les poblacions establertes.   
En atenció d'aquests motius i fent ús de les facultats que tinc atribuïdes,   
ORDENE:   
Article primer  
Les Cooperatives i les altres associacions agràries, legalment constituïdes pels colons de les finques adquirides al seu dia per l'Institut Nacional de Reforma i Desenvolupament Agrari (abans colonització), avui tutelades per la Conselleria d'Agricultura i Pesca, gaudiran dels beneficis que estableix aquesta Ordre.   
Article segon  
Les obres i instal·lacions que les entitats esmentades a l'article anterior promoguen per a la manipulació, transformació i comercialització dels productes agraris, tindran la consideració d'Obres Complementàries, d'acord amb l'article 65, paràgraf 1r. de la Llei de Reforma i Desenvolupament Agrari, de 12 de gener de 1973, i gaudiran dels beneficis i dels reintegraments establerts als articles 70 i 74 d'aquesta Llei.   
Els susdits beneficis es concreten en una subvenció del trenta per cent del cost del projecte aprovat i un acompte del seixanta per cent restant, reintegrable en deu anys amb un interés del quatre per cent anual.   
Article tercer  
Les associacions interessades, podran sol·licitar els beneficis que concedeix aquesta Ordre a les Direccions Territorials d'aquesta Conselleria, les quals tramitaran i cursaran els expedients a la Direcció General de Desenvolupament Agrari, perquè propose la resolució oportuna al Conseller d'Agricultura i Pesca.   
DISPOSICIONS FINALS  
Primera  
La Direcció General de Desenvolupament Agrari queda facultada perquè puga dictar totes les Disposicions que calguen per al desplegament d?aquesta Ordre.  
Segona  
Aquesta Ordre entrarà vigirà l'endemà de la publicació al Diari Oficial de la Generalitat Valenciana.   
València, 5 de maig de 1987.   
El Conseller d'Agricultura i Pesca  
LLUIS FONT DE MORA I MONTESINOS


Còpia Permalink ELI